UNIVERZITET U TUZLI

Na osnovu Odluka Senata Univerziteta u Tuzli broj: 03-2343-1-4.1/24 od 30.04.2024. godine, broj: 03-2492-1-1/24 od 06.05.2024. godine, broj: 03-1218-1-3.3/24 od 06.03.2024. godine i broj: 03-5206-1-3.2/23 od 29.09.2023. godine, te Odluka Vlade Tuzlanskog kantona o davanju saglasnosti za raspisivanje konkursa broj: 02/1-30-13467-3/24 od 02.07.2024. godine, broj: 02/1-30-6170-2/24 od 02.07.2024. godine i broj: 02/1-30-17091/24 od 02.07.2024. godine,

**raspisuje**

**KONKURS**

**za izbor u naučno-nastavna i saradnička zvanja sa zasnivanjem radnog odnosa**

**Edukacijsko-rehabilitacijski fakultet**

Saradnik u saradničko zvanje **asistent** sa punim radnim vremenom za užu naučnu oblast:

„Specijalna edukacija i rehabilitacija“ 1 izvršilac

**Fakultet elektrotehnike**

Saradnik u saradničko zvanje **asistent** sa punim radnim vremenom za užu naučnu oblast:

„Automatika i robotika“ 1 izvršilac

**Farmaceutski fakultet**

Saradnik u saradničko zvanje **asistent** sa punim radnim vremenom za uže naučne oblasti:

„Farmaceutska analitika“ 1 izvršilac

“Farmaceutska hemija” 1 izvršilac

**Filozofski fakultet**

**Nastavnik** u sva naučno-nastavna zvanja sa punim radnim vremenom za uže naučne oblasti:

„Psihologija“ 1 izvršilac

„Savremeni njemački jezik“ 1 izvršilac

„Politologija“ 1 izvršilac

Saradnik u saradničko zvanje **asistent** sa punim radnim vremenom za uže naučne oblasti:

„Savremeni njemački jezik“ 1 izvršilac

„Savremeni engleski jezik“ 1 izvršilac

**Mašinski fakultet**

Saradnik u saradničko zvanje **viši asistent** sa punim radnim vremenom za užu naučnu oblast:

„Energetska postrojenja i ekologija“ 1 izvršilac

**Medicinski fakultet**

Saradnik u saradničko zvanje **asistent** sa punim radnim vremenom za nastavne predmete:

„Anatomija“ i „Neuroanatomija“ 2 izvršioca

„Patofiziologija“ 2 izvršioca

„Farmakologija i toksikologija“ 1 izvršilac

“Fiziologija” 1 izvršilac

**Pravni fakultet**

Saradnik u saradničko zvanje **asistent** sa punim radnim vremenom za užu naučnu oblast:

„Komparativna pravna historija i komparativno pravo“ 1 izvršilac

**Rudarsko-geološko-građevinski fakultet**

**Nastavnik** u sva naučno-nastavna zvanja sa nepunim radnim vremenom od 20% od punog radnog vremena za užu naučnu oblast „Primijenjena geofizika“ 1 izvršilac

**Tehnološki fakultet**

**Nastavnik** u sva naučno-nastavna zvanja sa nepunim radnim vremenom od 30% od punog radnog vremena za užu naučnu oblast „Agroekonomika“ 1 izvršilac

**I** Kandidati za izbor u naučno-nastavna i saradnička zvanja sa zasnivanjem radnog odnosa moraju ispunjavati sljedeće opće i posebne uslove i to:

**1. Opći uslovi:**  
a) da je državljanin Bosne i Hercegovine;  
b) da je zdravstveno sposoban za obavljanje poslova radnog mjesta na koje aplicira;  
c) da mu odlukom suda nije zabranjeno obavljanje poslova radnog mjesta na koje aplicira i  
d) da se na njega ne odnosi član IX.1. Ustava Bosne i Hercegovine.

**2. Posebni uslovi**

1. Posebni uslovi za izbor u sva **naučno-nastavna zvanja** propisani su članom 80. Zakona o visokom obrazovanju - prečišćeni tekst („Službene novine Tuzlanskog kantona“, broj: 21/21, 22/21, 5/22, 11/22 i 16/22), (u daljem tekstu Zakon), članom 244. Statuta Univerziteta u Tuzli (Prečišćeni tekst) broj: 03-5695-1-2/23 od 18.10.2023. godine (u daljem tekstu: Statut) i Odlukama o utvrđivanju posebnih uslova za izbor u akademska zvanja na Univerzitetu u Tuzli (u daljem tekstu: Odluke) za uže naučne/umjetničke oblasti/nastavne predmete za koje se vrši izbor broj: 03-6072-1-4.1/22 od 02.11.2022. godine, broj: 03-86-1-11/23 od 11.01.2023. godine, broj: 03-2586-1-15.1/23 od 10.05.2023. godine i broj: 03-2586-1-15.3/23 od 10.05.2023. godine.

2. Posebni uslovi za izbor u **saradnička zvanja** propisani su članom 80. stav (1) tačke e) i f) Zakona, članom 245. Statuta i Odlukama o utvrđivanju posebnih uslova za izbor u akademska zvanja na uže naučne/umjetničke oblasti/nastavne predmete na Univerzitetu u Tuzli.

Zakon, Statut i Odluke dostupni su na web stranici Univerziteta u Tuzli [**www.untz.ba**](http://www.unitz.ba)**.**

**II Uz svojeručno potpisanu prijavu na Konkurs kandidat obavezno prilaže:**

**1. Biografiju (potpisanu**)

**2. Dokaze o ispunjavanju općih uslova,** i to:  
 - uvjerenje o državljanstvu BiH, ne starije od šest mjeseci, fotokopiju ovjerenu kod nadležnog organa ili notara,  
 - izjavu da mu odlukom suda nije zabranjeno obavljanje poslova radnog mjesta na koje aplicira, ovjerenu kod

nadležnog organa ili notara,

- izjavu da se na njega ne odnosi član IX. 1. Ustava Bosne i Hercegovine, ovjerenu kod nadležnog organa ili

notara

**3. - Dokaze o ispunjavanju posebnih uslova** za izbor u nastavnička zvanjeiz tačke I.2.1

**- Dokaze o ispunjavanju posebnih uslova** za izbor u saradnička zvanja iz tačke I.2.2

**4. Izjavu da nije pravosnažno osuđen na kaznu zatvora u trajanju dužem od tri mjeseca za neko od krivičnih djela iz stava (3) člana 59. Zakona,** ovjerenu od strane nadležnog organa ili notara

U slučaju da se na konkurs za izbor u nastavnička ili saradnička zvanja za određenu poziciju prijavi više kandidata čije su prijave blagovremene i potpune i koji ispunjavanju uslove za izbor, rangiranje kandidata vrši se po kriterijima utvrđenim članom 258. Statuta za nastavnička zvanja, a članom 245. stavovi (5) i (9) Statuta i Pravilnikom o načinu vrednovanja kriterija u postupku izbora asistenata i viših asistenata na Univerzitetu u Tuzli broj: 03-6205-1-1/20 od 24.12.2020. godine, broj: 03-3840-1-4/22 od 21.07.2022. godine i broj: 03-6746-1-1/23 od 21.11.2023. godine (u daljem tekstu: Pravilnik) za saradnička zvanja, s tim da se bodovanje vrši samo na osnovu pruženih dokaza.

Dokazi traženi konkursom dostavljaju se u fotokopiji ovjerenoj kod nadležnog organa ili notara, izjave ovjerene kod nadležnog organa ili notara, naučni radovi u fotokopiji, domaće publikacije uvezani primjerak u punom obimu, a publikacije objavljene u inostranstvu u štampanoj formi ili elektronskoj formi na web stranici izdavača ili Univerziteta.

Kandidat za izbor u zvanje docenta koji nema pokazane nastavničke sposobnosti (iskustvo u  nastavnom radu na visokoškolskoj ustanovi), a koji ispunjava ostale propisane uslove za izbor u zvanje docenta biti će pozvan da održi pristupno predavanje iz nastavnog predmeta, odnosno uže naučne oblasti za koju je konkurisao.

Pravo prijave na konkurs za ima i lice koje je izabrano na Univerzitetu bez zasnovanog radnog odnosa na užoj naučnoj oblasti/nastavnom predmetu raspisanoj konkursom.

Spisak dokumentacije kojom se dokazuje ispunjavanje uslova iz Konkursa te dokaza na osnovu kojih se vrši rangiranje kandidata nalazi se na web stranici [www.untz.ba/](http://www.untz.ba/) konkursi

**III** Opis poslova nastavnika i saradnika utvrđen je Pravilnikom o unutrašnjoj organizaciji i sistematizaciji radnih mjesta (drugi prečišćeni tekst) koji je dostupan na na web stranici [**www.untz.ba**](http://www.untz.ba)**.**

Sa izabranim kandidatom zasniva se radni odnos po konačnosti odluke, a isti je dužan, prije zaključivanja ugovora o radu dostaviti ljekarsko uvjerenje nadležne zdravstvene ustanove, ne starije od 6 (šest) mjeseci.

**IV** Rok za podnošenje prijava na konkurs je 15 dana od dana objavljivanja u dnevnom listu „Dnevni avaz“ i na web stranici Univerziteta **www.untz.ba.**

**V** Prijava na konkurs sa dokazima dostavlja se putem Pisarnice Univerziteta ili preporučeno poštom na adresu: UNIVERZITET U TUZLI Ul. Dr. Tihomila Markovića broj. 1. 75 000 TUZLA, sa naznakom „Prijava na konkurs za izbor u naučno-nastavna/saradnička zvanja sa zasnivanjem radnog odnosa'', te sa obaveznom naznakom naziva Fakulteta i uže naučne oblasti/nastavnog predmeta - „NE OTVARAJ“.

Nepotpune, neblagovremene i nedopuštene prijave neće se uzeti u razmatranje.